Auglýsingamarkaðurinn í heild er að vaxa á milli ára . Sé hins vegar horft á þróun lengra tímabils ( frá árinu 2007 ) þá hefur traustið aukist nokkuð , sérstaklega gagnvart nýrri boðmiðlunarleiðum ( s.s. vefborðaauglýsingum , auglýsingum tengdum leitarvélum og myndbandsskilaboðum á netinu ) . Það er áhugavert að taka saman árangur vefauglýsinga á síðasta ári og bera saman við árið á undan . Á liðnu ári ( 2015 ) voru ríflega fjórðungur birtinga ( impressions ) á erlendum vefmiðlum ( Display Network , RTB , Google auglýsingar ) , en ef rýnt er í árangurinn af þessum birtingum kemur í ljós að erlendir vefmiðlar skila færri smellum ( 13.4% ) og hafa lægra smellhlutfall en birtingar á innlendum vefmiðlum . Ennfremur skila birtingar á erlendum vefmiðlum færri sölum ( conversions ) en birtingar á innlendum vefmiðlum . Þessar upplýsingar er mikilvægt að hafa í huga áður en farið er af stað og að markmið herferða séu skýr : er markmiðið að auka dekkun , fjölga heimsóknum á vef eða auka sölu svo eitthvað sé nefnt . Ekki setja öll eggin í sömu körfuna er ágætis heilræði sem á vel við þegar huga skal að auglýsingabirtingum og miðlavali . Gera má ráð fyrir mikilli aukningu netauglýsinga í ár sem og síðustu ár , en fyrirtæki á svokölluðum adtech markaði eru með þeim framsæknustu í heiminum í dag og hafa margfaldast í vexti á undanförnum árum . Segja má að þessi þróun sé stöðugt að breyta þeim samskiptum sem eiga sér stað á milli auglýsenda og neytenda , en gert er ráð fyrir að umfang netauglýsinga sem keyptar eru með kerfisbundnum hætti á einhvern hátt nemi allt að 50% á heimsvísu í dag af heildarveltu á auglýsingamarkaði . En hvað eru kerfisbundin auglýsingakaup ? Að ýmsu er að hyggja áður en farið er af stað að auglýsa . Algengar spurningar sem ráðgjafar Birtingahússins fá þegar leitað er ráða hjá þeim eru „ hvað á ég að auglýsa mikið ? “ , „ hversu lengi á ég að auglýsa ? “ og „ hvar á ég að auglýsa ? “ . Til þess að geta svarað þessum spurningum þurfum við meiri upplýsingar . Hverskonar vöru eða þjónustu er verið að auglýsa ? Hver er markhópurinn ? Og hvert er neyslumynstrið ? Svo er líka gott að vita stöðu vörumerkisins gagnvart vörumerkjum samkeppnisaðila , þ.e. er vörumerkið vel þekkt eða þekkja það fáir ? Nýtt ( óþekkt ) vörumerki þarf meira auglýsingaáreiti en vörumerki sem fyrir er á markaði og neytendur þekkja vel . Uppspretta vörumerkjavirðis liggur meðal annars í vitund markhópsins um það og ef vörumerkið er alls óþekkt þarf að taka tillit til þess við gerð birtingaáætlana . Allt hefur þetta áhrif á það hversu mikið áreiti vörumerkið þarf , hvar , hvenær og hvernig er auglýst . Magn ekki sama og gæði Gerð birtingaáætlana snýst um að nýta fjármuni skynsamlega , tryggja vörumerkjum nauðsynlegt áreiti og að ná sem mestum árangri með sem lægstum tilkostnaði . Það er alls ekki samasem merki milli þess að auglýsa mikið og að ná árangri . Það að kosta miklu til í auglýsingabirtingar er sumsé ekki endilega ávísun á árangur . Um 98% þeirra sem horfðu á sjónvarp síðastliðið laugardagskvöld voru að horfa á úrslitakvöld söngvakeppni evrópskra sjónvarpsstöðva , Eurovision , í línulegri dagskrá á RÚV skv bráðabirgðartölum . Úrslitakvöld söngvakeppninnar í ár fékk 61% meðaláhorf og 81% uppsafnað áhorf hjá öllum 12 ára og eldri . Seinna undanúrslitakvöldið í ár mældist 41% meðaláhorf , 58% uppsafnað áhorf og um 82% þeirra sem voru að horfa á sjónvarpið á þessum tíma horfðu á seinni undankeppnina . Síðastliðin fjögur ár hefur verið áberandi minna áhorf á seinna undanúrslitakvöldið heldur en það fyrra . Framundan er spennandi ár fyrir okkur sem störfum við auglýsinga - og markaðsmál . Umræðan á nýliðnu ári hefur verið mjög lífleg og snúist mikið um tækifæri auglýsenda á netinu og notkun samfélagsmiðla . Áhugi markaðsfólks kom t.a.m. vel í ljós með metþátttöku á hádegisverðarfundi ÍMARK og Birtingahússins í október 2011 . Aðalfyrirlesarar voru Jackie Frandsen og Lars Möller , sérfræðingar frá iProspect , samstarfsaðila Birtingahússins , og fluttu þeir áhugaverð erindi um mikilvægi markaðssetningar á netinu á leitarvélum . Notkun leitarvéla er ekki síst áhugaverð í ljósi þess að allt að 70% þeirra sem kaupa í gegnum netið nota leitarvélar til að afla sér upplýsinga áður en gengið er frá kaupum samkvæmt rannsóknum . Á síðasta ári ( 2013 ) var samræmdum vefmælingum hleypt af stokkunum en verkefnið hafði þá verið í undirbúningi frá því síðla árs 2010 . Markmiðið með samræmdum vefmælingum er að gefa gleggri mynd af notendum íslenskra vefmiðla og auka þannig fagmensku á auglýsingamarkaðinum . Með tilkomu þessara mælinga er hægt að greina lýðfræði notenda stærstu vefmiðla landsins svo sem eins og aldur , kyn , búsetu , tekjur auk fleirri þátta og reikna árangur birtingaáætlana . Með tilkomu netsins og samfélagsmiðla hefur fjölmiðlalandslagið breyst gífurlega á fáum árum . Kúnninn hefur gríðarlegt val í hinum stafræna heimi og samkeppnin teygir sig þvert á alla miðla . Hann velur ekki einungis á milli stöðva í sjónvarpi eða mismunandi prentmiðla , heldur getur valið staðið á milli fréttatíma í sjónvarpi og heimasíðu mbl.is , svo dæmi sé nefnt . Því er mikilvægt að huga að samvinnu ólíkra miðla við gerð birtingaáætlana . Tilvist og styrkur vörumerkis byggir á huglægum þáttum , einhverju sem gerist í höfðinu á fólki . Hægt er að mæla vörumerkisvitund með því að spyrja neytendur um hvaða vörumerki er efst í huga þeirra í tilteknum vöruflokki ( top of mind ) eða hvaða vörumerki þeir myndu velja væru þeir að kaupa tiltekna vöru eða þjónustu ( kaupáform ) . Vörumerkisvitund og vörumerkisímynd er uppspretta vörumerkjavirðis . Vörumerkisvitund vísar til þess hversu kunnuglegt vörumerki er , t.d. hversu oft og auðveldlega vörumerki kemur upp í huga neytenda við mismunandi kringumstæður . Vörumerkisímynd vísar til þeirra huglægu tenginga sem vörumerkið vekur í huga neytenda , t.d. við hvaða tilefni á að nota vöruna , hvað einkennir notendur hennar , persónuleika vöru , ávinningin sem hún færir notendum og svo framvegis ( Keller , Apéria og Georgson , 2008 ) . Þegar kemur að því að nýta auglýsingamöguleika netsins virðist eins og íslensk fyrirtæki séu ekki alveg með á nótunum . " Ef við skoðum markaðsstarf á Íslandi kemur í ljós að hlutdeild netmiðla er aðeins um 5 - 6% en algengt er að sjá tölur í kringum 18 - 25% í Skandinavíu og Vestur-Evrópu , " segir Frosti Jónsson , ráðgjafi hjá Birtingahúsinu .